cyanic-selkie/wikianc huggingface dataset:
Palli oja
Ojale on ehitatud veskeid:
Akira Suzuki
pisi|Akira Suzuki Akira Suzuki (鈴木 章, Suzuki Akira; sündinud 12. septembril 1930) on jaapani keemik.
6. oktoobril 2010 sai ta koos USA keemiku Richard Hecki ning jaapani keemiku Ei-ichi Negishiga Nobeli keemiaauhinna teadustöö eest süsiniku aatomite ühendamise vallas.
Akira Suzuki valiti 2011. aastal Jaapani Akadeemia liikmeks.
Tallinn Trophy
Tallinn Trophy on novembris või detsembris Eestis Tallinnas toimuv rahvusvaheline iluuisutamise võistlus, mis on lisatud ISU Challengeri sarjas 2015-2016 hooaega. Medaleid jagatakse järgmistes kategooriates: meeste üksiksõit, naiste üksiksõit, paarissõit ja jäätants.
Avalik esinemine
Selliste kõnede peamine eesmärk on kas informeerida, veenda või meelt lahutada, kõrvaleesmärk võib aga olla inimeste motiveerimine ja mõne suurema eesmärgi saavutamine. Avalikule esinemisele võib seada reegleid ja struktuure. Kõne efektiivseks edasiandmiseks on erinevaid meetodeid.
Oskust avalikult esineda on peetud oluliseks tuhandeid aastaid. Oskust kõnet selgelt struktureerida ning edasi anda hinnati kõrgelt juba Antiik-Kreekas ja Antiik-Roomas, kus kõnekunsti väljatöötamise kallal nägid vaeva filosoofid Platon ja Aristoteles.
Ülevaade
Harold Lasswelli kommunikatsioonimudeli järgi iseloomustavad avalikku esinemist viis põhilist elementi:
Tavaliselt on avalikul esinemisel mingi kindel eesmärk. Eesmärk võib olla vahetada informatsiooni, jutustada lugu ja/või motiveerida kuulajaid. Avalik esinemine võib tähendada ka arutlust, milles kõneleja ja publik kasutavad diskursust, jõudmaks ühise eesmärgini.
Ajalugu
Retoorika süstemaatiline uurimine sai alguse Antiik-Kreekas. Tolle aja linnriikides oli määratlev tähtsus oskusel erinevatel puhkudel asjast selgelt rääkida. Kõnelemine rahvakoosolekutel, kohtus või pidulikul sündmusel moodustasid lähtekohad kolmele kõnekunsti liigile, mis antiikajal arvesse tulid – poliitilised kõned, juriidilised kõned ja pidulikud kõned.
Vanim säilinud ja antiikekspertide poolt hinnatuim retoorikaõpik on Aristotelese “Retoorika”. Praktilisema suunitlusega õpikus “Retoorikast Aleksandrile” leidub üksikasjalikumaid soovitusi, kuidas publikule esineda, kõnet pidada.
Vahepeal teiste meediumite tõttu hääbunud kõnekunsti praktika viidi uutesse kõrgustesse teise maailmasõja käigus. Winston Churchilli kõnesid aastatest 1940-1941 peetakse Cicero ja Abraham Lincolni omade kõrval kõige oskuslikumalt üles ehitatud retoorilisteks tekstideks, mis tänaseni säilinud on. Selle kõige eelduseks oli raadio leiutamine, mis pakkus suulisele kõnele ootamatult tagasi tema mõju, tekitades suurearvulise publiku. Järgnes televisiooni pealetulek 1950. aastatel.
Kõne efektiivne esitamine
Avalik esinemine sisaldab erinevaid elemente, mida peaks silmas pidama. Järgnevalt on loetletud näpunäiteid, kuidas avalikku esinemisoskust arendada.
Kõige määratlevama tähtsusega on korralik ettevalmistus. Enda teema valdamine on tähtsaim element avalikul esinemisel. Teema mittetundmise korral on parem sõna mitte võtta. Eelnevalt peaks läbi mõtlema pidepunktid, millest rääkida ning mis järjekorras teemasid esitada, kõnet konstrueerida. Samuti peaks kõne jõudma mingi kindla teesini. Kõne struktureeritus teeb kuulajaile lihtsamaks seda järgida ning selle tulemusena on publik rohkem aldis.
Suuline ettekanne peab põhimõtteliselt olema suuline. Sellest tulenevalt peaks oma kõnet või teksti hästi tundma. Kõne meeldejätmiseks või struktureerimiseks võib kasutada spikri abi. Spikker võib olla mitmesugune, mälupildid näidetest ja formuleeringutest võib siduda näiteks eri sõrmedega nii, et kätt vaadates võib neid sealt “näha”.
Retoorilises olukorras pakub puhtakujulisust silmside elava publikuga. See annab kuulajale tunde, et kõneleja huvitub kuulajaskonnast ning selle tulemusena suureneb kuulajaskonna huvi kõneleja vastu.
Tähtis on sidusus kõneleja ja publiku vahel. Publiku tähelepanu võitmiseks võib enne kõnet rääkida teemal, mis kõnelejat ja publikut kuidagi seob. Mõni seik lapsepõlvest, mis meil kõigil tõenäoliselt juhtunud on ning millega me kõik samastuda saame. Või mõni nali, mis publikut ja kõnelejat pingest vabastab. Huumoril on eriti suur roll, kui kõne eesmärgiks on lõbustada, meelt lahutada.
Kõne efektiivseks edasiandmiseks võib kasutada mõistete illustreerimist näidetega, mille abil saab publik luua seoseid oma eluga.
Alati on edasiviivaks elemendiks tagasiside küsimine. Positiivne tagasiside motiveerib ning negatiivse korral on võimalik teha oma kõnes parandusi. Tavaliselt ei jää kuulajatele meelde see, millest räägid, vaid see, millise emotsiooni esinedes edasi annad. Retoorika on hetkekunst.
Omaani jalgpallikoondis
Omaani jalgpallikoondis on Omaani rahvuskoondis jalgpallis.
Esa Lindell
Soome kõrgliigas debüteeris ta hooajal 2012/13 Jokerite meeskonnas. Hooajal 2014/15 mängis ta Soome kõrgliigaklubis Ässät ning oli samal hooajal liigas resultatiivseim kaitsemängija (14+21). Lindell pälvis samal hooajal liigahooaja parimale kaitsemängijale antava Pekka Rautakallio auhinna ja valiti hooaja sümboolsesse koosseisu.
2012. aastal valis Dallas Stars ta NHL-i draft'is 74. valikuna. 2014. aasta mais sõlmis ta Starsiga kolmeaastase lepingu. Hooaja 2014/15 lõpus debüteeris ta American Hockey League'is (AHL) Dallas Starsi tütarklubis Texas Stars. NHL-is debüteeris Lindell 19. jaanuaril 2016 mängus Los Angeles Kingsi vastu. Starsi põhikoosseisu on ta kuulunud alates hooajast 2016/17. Esimese värava lõi ta liigas 25. novembril 2016 mängus Vancouver Canucksi vastu. 2019. aasta mais pikendas ta Starsiga lepingut kuue aasta võrra.
2014. aastal tuli Lindell Soome kuni 20-aastaste koondisega juunioride maailmameistriks. Soome jäähokikoondise koosseisus võitis ta 2016. aasta maailmameistrivõistlustel hõbemedali.
Novohopjorsk
Novohopjorsk on linn Venemaal Voroneži oblastis, Novohopjorski rajooni keskus. Asub Hopjori jõe paremal kaldal, 270 km Voronežist kagus.
Linna asutamisaastaks loetakse 1710. aastat, mil Peeter I ukaasiga hakati rajama Hopjorskaja laevaehitustehast. Asula sai linnaõigused ja praeguse nime 1779. aastal.
1979. aastal oli linnas 8757 elanikku. 2021. aastal oli elanike arv 5948.
Margus Kits
Margus Kits (sündinud 3. oktoobril 1946) on eesti flötist.
Töötab alates 1968. aastast Vanemuise teatris orkestrandina.
Isiklikku
Margus Kits on Elmar Kitse ja Linda Kits-Mägi poeg. Kunstnik Saskia Kasemaa oli tema õde.
Hüüdre
Hüüdre oli küla Põlvamaal. Küla jääb tänapäeval Jõgehara küla alale. Kihelkondlikult kuulus küla Kanepi kihelkonda.
Hommiku paisjärv
Hommiku paisjärv on paisjärv Sakala kõrgustiku põhjaosas, Viljandi maakonnas Põhja-Sakala vallas Epra külas.
Järve pindala on 1,1 ha, kõrgus merepinnast 68 m ja selles asub üks saar pindalaga 0,01 ha. Järv kuulub Lääne-Eesti vesikonda ja Pärnu alamvesikonda. Järv pole avalik ega avalikult kasutatav veekogu.
Yangbeni keel
Yangbeni keelt kõneldakse peamiselt Kesk-Kamerunis. Seda nimetatakse ka kalongi, nuasue ja nukalonge keeleks. See kuulub Nigeri-Kordofani keelkonda (peetakse maailma suurimaks keelkonnaks ning Aafrikas kõneldakse selle keelkonna keeli suurimal alal).
Yangbeni keele rääkijaid on 2300: Kesk-Kamerunis, Mbamis, Bokitos. See keel on üks elujõulisemaid Kameruni keeli. Yangbeni keel koosneb kolmest dialektist: nukalonge, numende, nutanga.
Keel on kasutusel usulistel eesmärkitel ning keele kõnelejad ei usu, et prantsuse keel võiks asendada yangbeni keelt. Yangbeni keel kasutab ladina tähestikku.
Ortograafia
A a, B b, D d, E e, ε ε, F f, G g, H h, I i, K k, L l, Mm, N n, Ny ny, Ŋ ŋ, O o, ɔ ɔ, P p, S s, T t, U u, W w, Y y.
Yangbeni keelest järgneb peaaegu alati tähtedele N ja M konsonant, mis muudab sõnas häälduse nasaalseks.
/Ns/	[ns]	kiansε	-	maja		Sõna keskel tekib nasaalne hääldus.
Teine iseärasus yangbeni keeles on palatalisatsioon pärast konsonanti. Kui I-täht järgneb konsonandile, siis hääldub see peenendatult.
/Tj/	[tj]	tiεkiε	-	kuidas		Sõnas tekib palatalisatsioon pärast t-d ning k-d.
Angus Cloud
Conor Angus Cloud Hickey (10. juuli 1998 Oakland – 31. juuli 2023 Oakland) oli iiri juurtega Ameerika Ühendriikide näitleja.
Yangbeni keel
Ortograafia
Keelel on neli kõnetooni. Kõrge toon, madal toon, langev toon ning tõusev toon.
Angus Cloud
Angus Cloud mängis Fezco nimelist narkodiilerit HBO teismeliste draamasarjas "Eufooria" (2019–2022).
Yangbeni keel
Grammatika
Yangbeni keeles on ka eessõnu. Näiteks „na“, mis tähendab koos või sidesõna ja ning „á“, mis tähendab peal või sees. Kuid eessõna „á“ võtab enda ette k-tähe, kui järgnev sõna algab täishäälikuga (nagu inglise keele a/an).
Keeles kasutatakse samu kirjavahemärke ning samade tähendustega nagu eesti keeleski (nt punkt, hüüumärk, küsimärk). Samuti võib täheldada ütte eraldamist komaga.
Tõstamaa rahvamaja
Tõstamaa rahvamaja on rahvamaja Pärnu maakonnas Pärnu linnas Tõstamaa asulas. Rahvamaja perenaine on Karin Miidu.
Uus tänav (Viljandi)
Uus tänav on tänav Viljandis Uueveski linnaosas.
Tänav sai nime 13. novembril 1922. Nõukogude okupatsiooni ajal oli tänava nimi Gagarini tänav. Tänav on osa Tartu – Viljandi – Kilingi-Nõmme maanteest.
KanuuKajak
KanuuKajak on alates 2010. aastast ilmuv aerutamishuviliste ajakiri, ilmub kord aastas. Väljaandja on Eastpole OÜ, peatoimetaja Ahti Reinup.
Kalju Annuk
Teadustöö
1990. aastal kaitses AAI-s kandidaadiväitekirja astrofüüsikas "Kolme pikaperioodilise WR+O tüüpi kaksiksüsteemi spektroskoopiline uurimine", juhendaja Tiit Nugis.
Uurimisala: mittestatsionaarsete tähtede spektroskoopia. Loonud programmipaketid spektraalvaatluste tulemuste töötlemiseks. Määranud pikaperioodilste Wolf-Rayet' tüüpi muutlike tähtede orbiidiparameetreid. Kuulub Lauri Luua mittestatsionaarsete tähtede uurimise koolkonda. Osales 1981–1984 Kesk-Aasias astrokliimaekspeditsioonides. On Euroopa Astronoomiaühingu ja IAU liige.
Kulai II
Kulai II (žemaidi Kolā II) on küla Leedus Skuodase rajoonis Skuodase vallas Läti piiri ja Skuodase linna vahel ning Bartuva jõe ääres (Skuodase paisjärve kaldal).
Külas kasvab looduskaitsealune Struliai pärn ümbermõõduga 3,51 meetrit.
Külas asub muinsuskaitse alune Kubiliškė linnamägi. See on kolmnurkse põhiplaaniga, ühes suunas 35 ja teises 28 meetri pikkune. Seda piirab 35 meetri pikkune ja 1,5 meetri kõrgune vall. Selle alumine osa on laotud maakividest. Selle ees asetsevat eeslinnust piirab kaks valli, esimesel pikkust 70 ja kõrgust 1,7 meetrit, mille ees asus veel 0,8 meetri kõrgune vall. Vallide vahel on 100 meeri pikkune ja 10 meetri laiune vallikraav, teise valli ees on veel 3-4 meetri laiune poolteist meetrit sügav vallikraav. Jõepoolsel küljel on linnamäe nõlvad 8-10 meeri kõrgused.
Muinsuskaitse all on ka votiivkabel Jan Nepomucký skulptuuriga.
Elanikkond
pisi|tühi|Struliai pärn
Roman Červenka
Ta alustas klubikarjääri Praha Slavias, mille meeskonnas debüteeris ta Tšehhi kõrgliigas hooajal 2003-04. 2008. aastal tuli ta Slaviaga Tšehhi meistriks. Hooaegadel 2008–09 ja 2009–10 oli ta Tšehhi kõrgliigas väljalangemismängude resultatiivseim mängija (vastavalt 20 ja 34 punkti). Lisaks oli ta resultatiivseim mängija 2009–10 põhihooajal (30+43).
2010. aasta mais sõlmis ta kaheaastase lepingu KHL-i klubiga Omski Avangard. Hooajal 2010–11 oli ta KHL-is suurim väravakütt (31 väravat). Hooajal 2011–12 oli ta väljalangemismängudes resultatiivseim mängija (11+10). Kuigi Omsk oli 2010–11 põhihooajal kogu liiga peale edukaim klubi, kaotati väljalangemismängudes Idakonverentsi poolfinaalis. Järgmisel hooajal jõudis ta Omskiga Gagarini karika finaali, kus kaotati Moskva Dinamole mängudega 3:4. Aastatel 2011 ja 2012 valiti Červenka KHL-i tähtede mängule.
2012. aasta mais sõlmis ta üheaastase lepingu NHL-i klubiga Calgary Flames. NHL-i tööseisaku tõttu mängis ta hooaja 2012–13 esimeses pooles Praha Slavias ja KHL-is Praha Levi ridades, kuid ta oli samal ajal samuti kimpus vigastustega. NHL-is debüteeris ta Flamesi 26. jaanuaril 2013 Edmonton Oilersi vastu. Kuigi Červenka lõi 39 mänguga NHL-is üheksa väravat ja andis kaheksa väravasöötu, Põhja-Ameerikas mängimist ta ei jätkanud.
2013. aasta mais naasis ta KHL-i, sõlmides kolmeaastase lepingu Peterburi SKA-ga. 2015. aastal võitis ta SKA-ga Gagarini karika.
Hooajal 2015–16 mängis ta Tšehhi kõrgliiga klubis Chomutovi Piráti ning oli põhihooajal taas Tšehhi kõrgliiga resultatiivseim mängija (23+38), kuid väljalangemismängudes kaotati juba veerandfinaalis. Samal hooajal valiti Červenka Tšehhi kõrgliiga hooaja parimaks mängijaks.
Alates 2016. aastast on Červenka mänginud Šveitsi kõrgliigas: aastatel 2016–2018 kaks hooaega HC Fribourg-Gottéronis, hooajal 2018–19 ZSC Lionsis ja alates 2019. aastast Rapperswil-Jona Lakersis.
Donnchadh Mac Fhionnlaoich
pisi Donnchadh Mac Fhionnlaoich (inglispäraselt Dinny McGinley; sündinud 27. aprillil 1945 Gweedore'is) on Iiri poliitik. Kuulub erakonda Fine Gael. 10. märtsist 2011 on ta Gaeltachti asjade minister Enda Kenny valitsuses.
1982. aastast on ta olnud Iiri parlamendi liige (Teachta Dála).
Jakapi
Jakapi (ka Jakobi) oli küla Võrumaal. Küla jääb tänapäeval Liiva küla alale. Kihelkondlikult kuulus küla Urvaste kihelkonda.
Pala mõis (Puhja)
Pala mõis (saksa keeles Pallamois; ka Palumõisa mõis) oli Väike-Konguta mõisa kõrvalmõis Puhja kihelkonnas Tartumaal.
Säilinud on mõisa peahoone. 1950ndatel asus seal kolhoosikeskus, hiljem Konguta sovhoosi töötajate elamu. Praegu eravalduses, kasutatakse talu elumajana.
Kavilda mõis
Kavilda mõis, ka Vana-Kavilda mõis (saksa keeles Kawelecht, ka Alt-Kawelecht) oli riigimõis, varem rüütlimõis Puhja kihelkonnas Tartumaal. Nüüdisajal jääb mõis Tartu maakonda Elva valda.
Mõis tükeldati aastal 1868, sealjuures eraldati 125 hektarit maad tulevase Kavilda kiriku kirikumõisa tarbeks.
Ajalugu
Ajavahemikul 1744–1751 eraldati Kavilda mõisast ala, kus asutati Uue-Kavilda mõis. Vanemat mõisat hakati nimetati Vana-Kavilda mõisaks (saksa keeles Alt-Kawelecht).
Albaania lennujaamade ja lennuväljade loend
Siin loetletakse Albaanias asuvaid lennujaamu ja lennuväljasid.
Afganistani lennujaamade ja lennuväljade loend
Siin loetletakse Afganistanis asuvaid lennujaamu ja lennuväljasid.
Ethan Ampadu
Ethan Kwame Colm Raymond Ampadu (sündinud 14. septembril 2000 Exeteris) on Inglismaal sündinud Walesi jalgpallur, kes mängib keskkaitsja või kaitsva poolkaitsjana Inglismaa kõrgliiga klubis Leeds United ja Walesi jalgpallikoondises.
2008. aastal liitus ta Inglismaa klubi Exeter City noorteakadeemiaga. Klubi põhimeeskonnas debüteeris ta 15-aastaselt 2016. aasta augustis EFL Cup'i mängus Brentfordi vastu. Ampadu sai sellega klubi ajaloo noorimaks mängijaks. Nädal aega hiljem debüteeris ta Exeter City meeskonnas Inglismaa tugevuselt neljandas liigas.
2017. aasta juulis sõlmis ta lepingu Inglismaa kõrgliiga klubiga Chelsea. Klubi meeskonnas debüteeris ta 2017. aasta septembris EFL Cup'i mängus Nottingham Foresti vastu, saades Chelsea põhimeeskonnas kõige esimeseks 2000. aastatel sündinud mängijaks. Inglismaa kõrgliigas debüteeris Ampadu Chelsea meeskonnas 12. detsembril 2017 mängus Huddersfield Towni vastu.
Hooajal 2019–20 oli ta laenul Saksamaa kõrgliiga klubis RB Leipzig ja hooajal 2020–21 Inglismaa kõrgliiga klubis Sheffield United. 2021. aasta augustis läks ta laenule Itaalia kõrgliiga klubisse Venezia.
Suvel 2023 liitus ta ligi 8 miljoni euro eest Leeds Unitediga.
Walesi jalgpallikoondises tegi Ampadu debüüdi 10. novembril 2017 sõprusmängus Prantsusmaa vastu. Ta kuulus Walesi koondisse 2021. aasta Euroopa meistrivõistlustel. Euroopa meistrivõistluste viimases alagrupimängus Itaalia vastu sai ta Ampadu punase kaardi. Ampadust sai kõige noorem mängija, kes on Euroopa meistrivõistlustel otse punase kaardi saanud.
Juuriku
Juuriku oli küla Põlvamaal. Küla jääb tänapäeval Karilatsi küla alale. Kihelkondlikult kuulus küla Põlva kihelkonda. Küla kaotati 1970. aastatel.
Lembitu Reio
Seal õppis ta alates 1945. aastast Stockholmi Ülikoolis ning töötas seejärel Wennergreni eksperimentaalse bioloogia instituudis.
Aastail 1973–1990 töötas ta Uppsalas Rootsi Toiduainete Kontrolli Instituudi professori ja keemialaboratooriumi juhatajana ning oli 1975. aastal ja 1982–1990 Rootsi Toiduanalüüsi Komitee esimees.
Arnold Sinisalu
Arnold Sinisalu (sündinud 20. veebruaril 1970 Kärdlas) on endine Eesti kaitsepolitseiametnik ja jurist, kes oli 16. juunist 2013 kuni 16. juunini 2023 Kaitsepolitseiameti viies peadirektor.
Haridustee
Aastatel 1977–1988 õppis ta Tallinna Pelgulinna Gümnaasiumis (tollal Tallinna 46. Keskkool), 1991–1992 Siseministeeriumi Politseiakadeemias.
Töökäik
Sinisalu on KAPO-s töötanud alates 1993. aastast, valdavalt juhtivatel ametikohtadel, seehulgas ühena KAPO peadirektori asetäitjatest.
Muuhulgas osales ta uurijana KAPO juurdlustes, mis puudutasid aastatel 1992–1993 asetleidnud nn "rublatehingut" ja 1995. aasta "lindiskandaali". Sinisalu on hiljem öelnud, et rublatehingu avalikustamisele järgnenud vestlus Tiit Vähi II valitsuse siseminister Edgar Savisaarega oli ainuke kord, mil teda on püütud poliitiliselt mõjutada. Sinisalu väitel hakkas Savisaar 1995. aastal talle ja tollasele KAPO peadirektorile Jüri Pihlile "õpetama, kes kõik tuleb kohtu alla anda". Ta on osalenud ka parvlaev Estonia hukuga tegelenud uurimisgrupis. 1990. aastatel tegeles ta KAPO-s ka palju organiseeritud kuritegevusega, keskendudes ebaseaduslikule lõhkeaine- ja relvaärile.
Peadirektorina (2013–2023)
2013. aasta mais tegi siseminister Ken-Marti Vaher valitsusele ettepaneku nimetada Sinisalu Kaitsepolitsei peadirektori ametisse, vahetamaks välja lahkuv peadirektor Raivo Aeg. Valitsus kinnitas ettepaneku sama aasta 13. juunil, ametiajaga viis aastat, alates 16. juunist 2013.
5. septembril 2014 võtsid FSB töötajad Eesti ja Venemaa ajutise kontrolljoone lähedal kinni kaitsepolitseiametniku Eston Kohvri, kellele esitati süüdistus spionaažis. Venemaa väitel võeti Kohver kinni Venemaa territooriumil, KAPO väidetel võeti Kohver aga kinni Eesti territooriumil. 26. septembril 2015 korraldasid KAPO ja FSB Eesti-Vene vahelisel piiril vahetuse, millega kaitsepolitsei loovutas FSB-le 2012. aastal riigireetmises süüdimõistetud endise kaitsepolitseiametniku Aleksei Dresseni ja sai vastu Eston Kohvri. Kohvri pikka äraolekut Eestist on Sinisalu errumineku järel nimetanud "süsteemseks läbikukkumiseks", öeldes et kahtseb seda.
2018. aasta veebruaris tegi siseminister Andres Anvelt valitsusele ettepaneku Sinisalu ametiaja pikendamiseks veel viie aasta võrra. Valitsus kinnitas ettepaneku sama aasta 3. mail.
Isiklikku
Ta on abielus psühhoterapeut Kait Sinisaluga.
Sinisalu on end inspireerinud raamatutena nimetanud Jevgeni Zamjatini romaani "Meie" ja Anton Hansen Tammsaare romaanisarja "Tõde ja õigus", samuti sotsioloog Norbert Eliase teost "Tsivilseerumisprotsess" ning Kanada ajaloolase Margaret MacMillani ja Briti-Poola ajaloolase Norman Daviese teoseid.
Vaateplatvorm
pisi|[[Nõmme vaateplatvorm (mai, 2009)]] Vaateplatvorm on ümbritseva maastiku vaatlemiseks püstitatud rajatis (platvorm). Platvorm asub sageli mõne kõrge ehitise (nt pilvelõhkuja või vaatetorni) tipus.
Juuta
Juuta oli küla Valgamaal. Küla jääb tänapäeval Lepa ja Lutsu küla alale. Kihelkondlikult kuulus küla Hargla kihelkonda. Küla kaotati 1970. aastatel.
Kartoteek
Kartoteek (inglise card index) on sama suurte ja samast materjalist sedelite ehk kaartide kogu, mida kasutatakse sissekannete tegemiseks (kirjendamiseks) ja süstematiseerimiseks.
Aprill 2023
Aprill 2023, kroonika.
2023. aasta aprill algas laupäeval ja lõppes 30 ööpäeva hiljem pühapäeval.
Uus tänav (Kuressaare)
pisi|Uus tänav 20 Foto: Ave Maria Mõistlik, 30. august 2009 Uus tänav on tänav Kuressaares Põllu alevi linnaosas.
Tänav tekkis 18. sajandil Suuremõisa põldude äärde linnast idas, sai nime 1924.
Eesti NSV ajal kandis Uus tänav, Lenini tänava nime.
Uus tänav (Pärnu)
Tänav on ligikaudu 180 m pikkune. Nikolai tänava ja Pühavaimu vaheline lõik on autodele suletud.
pisi|vasakul|Uus tänav ja [[Nikolai tänav 8 hoone, augustis 2020]] pisi|Uus tänav ja Uus tänav 4/Nikolai tänav 3 [[Pärnu raekoda paremal]] pisi|vasakul|Uue tänava ja [[Munga tänav (Pärnu)|Munga tänava ristmiku Munga Ärimaja, Munga 2]]
Sitasjaure
Sitasjaure ehk Siiddasjávri (Lule saami Sijdasjávrre) on järv Skandinaavia poolsaare põhjaosas. Valdav osa temast asub Rootsis Norrbotteni läänis Gällivare vallas, kuid loodetipp ulatub üle piiri Norrasse Nordlandi maakonda Ballangeni valda.
Uus tänav (Pärnu)
pisi|vasakul|Uus tänav ja taamal [[Pärnu Suurmärter Katariina kirik augustis 2011]] pisi|[[Wilhelm Bockslaffi projekti järgi valminud Pärnu raekoja juurdeehitis, Uus tänav 4/Nikolai tänav 3 ja Pärnu raekoda, ]]
Sitasjaure
Järve pindala on 72,6 km², millest alla 1 km² asub Norras, pikkus 33 km, laius keskmiselt 2 km. Veevool on reguleeritud, veetase muutub kõrgusvahemikus 604–614 m.
Uus tänav (Pärnu)
Hoonestus
Uue tänava ja Vee tänava nurgal asub Pärnu Suurmärter Katariina kirik (Vee tänav 8).
Sitasjaure
Järve lõunatipus on saami asula ja mitu vana saami ohvrikohta. Seal on ka matkamaja.
Aastal 2008 langes Sitasjaure piirkonda Norra piiri äärde suur meteoriit.
Šamaan (film)
"Šamaan" on 1997. aastal esilinastunud Lennart Mere antropoloogiline dokumentaalfilm, milles on jäädvustatud nganassaani üheksanda põlvkonna šamaani Demnime (1913–1980) traditsiooniline loitsimisrituaal.
2009. aastal taastati film digitaalselt programmi Eesti Film 100 raames ja ilmus DVD-l osana Lennart Meri filme koondavast koguteosest "Lennart Meri soome-ugri rahvaste filmientsüklopeedia" (Encyclopaedia Cinamatographica Gentium Fenno-ugricarum).
Filmi originaalmaterjale säilitab Soome Riiklik Audiovisuaalinstituut.
Valmimine
"Šamaani" materjal pidi Lennart Meri algse plaani järgi moodustama nganassaanidele pühendatud pikema peatüki ta dokumentaalfilmis "Linnutee tuuled" (1977) ja filmiti "Linnutee tuulte" võtete ajal 1977. aastal.
1977. aasta juulis lendasid Lennart Meri ja Enn Säde koos ülejäänud filmimeeskonnaga (Aado Lintrop, Rein Maran, Enn Putnik ja filmi direktor) Norilskisse ja reisisid sealt 13. juulil kahekesi edasi Taimõri poolsaarele Avami jõe (Dudõpta vasakpoolne lisajõgi) piirkonda, et Demnimega filmimise osas läbi rääkida. Säde mälestuste järgi pidid nad Demnime perele filmimise eest vastukaubana andma paadimootori Veterok.
Paar päeva hiljem, 16. juulil, reisis vesilennukiga Ust-Avami asulasse ka ülejäänud filmimeeskond – v.a filmi direktor, sest lennuki kandevõime oli liiga väike – ja sealt suunduti jõelaevaga edasi Demnime püstkoja juurde. Samal päeval toimusid ka filmivõtted, mille käigus rituaalset loitsimist filmiti sünkroonselt ligi kolmveerand tundi.
Taimõril filmitud materjalist pandi "Linnutee tuultesse" erinevatel põhjustel kokkuvõttes ainult kaks minutit, ülejäänust monteeris Enn Säde "Šamaani" eraldi filmina, millele Meri lisas hiljem diktoriteksti. "Linnutee tuulte" tootmiseks Soome ja Ungariga telekanalitega sõlmitud koostöölepingu kohaselt anti ka "Šamaani" negatiiv koos "Linnutee tuulte" originaalmaterjaliga üle Helsingis asuvasse Soome telekanali Mainos TV filmihoidlasse. Dokumentaalfilmi "Tantsud Linnuteele. Pildistusi Lennart Meri filmirännakutelt" raames intervjueeritud Mainos TV rahvusvahelise koostöö osakonnajuhi Juha Vakkuri sõnul kartis Meri lisaks, et Eestisse jäämisel filmimaterjalid hävitataks või visataks ära. "Šamaan" valmis lõplikult alles 20 aastat hiljem, 1997. aastal, seoses Soomes toimunud šamanismikonverentsiga.
Lennart Meri pidas nganassaanidest filmitud lõiku "Linnutee tuulte" arvatavasti teaduslikult tähelepanuväärseimaks osaks, viidates muuhulgas asjaolule, et nganassaani šamaanide traditsioonilist kostüümi ei olnud varem teadaolevalt fotografeeritud. Sarnast seisukohta on väljendanud ka Eesti kultuurigeograaf ja etnoloog Heno Sarv, kes osales "Linnutee tuulte" koostamisel assistendina.
Esilinastused
Film esilinastus 10. oktoobril 1997 Hanasaaris Espoos ja televisioonis 31. märtsil 1999 Eesti Televisioonis.
Tarbus
AS Tarbus oli Eesti ühistranspordi ettevõte. 2005 ühines Tarbus ja veel mitu ühistranspordiettevõtet aktsiaseltsiks GoBus.
Enne 1991 kandis Tarbus nime Tartu Autobussi- ja Taksopark.
2003 sai Tarbus esimese Eesti ühistranspordiettevõttena ISO 9001:2000 kvaliteedistandardi sertifikaadi.
Chris Mepham
Christopher James Mepham (sündinud 5. novembril 1997 Londonis) on Inglismaal sündinud Walesi jalgpallur, kes mängib keskkaitsjana Inglismaa esiliiga klubis AFC Bournemouth ja Walesi jalgpallikoondises.
Aastatel 2008–2012 kuulus Chelsea noorteakadeemiasse. Seejärel liitus ta Brentfordiga. Brentfordi meeskonnas debüteeris Mepham 2017. aasta jaanuaris Inglismaa karikavõistlustel. Inglismaa esiliigas tegi ta Brentfordi meeskonnas debüüdi hooajal 2017–18.
2019. aasta jaanuaris siirdus ta umbes 12 miljoni euro eest Bournemouthi. Hooajal 2018–19 sai ta Bournemouthi meeskonnas Inglismaa kõrgliigas kirja 13 mängu. Esimese värava Inglismaa kõrgliigas lõi ta 10. augustil 2019 mängus Sheffield Unitedi vastu.
Uulu rahvamaja
Uulu rahvamaja on rahvamaja Pärnu maakonnas Häädemeeste vallas Uulu külas. Rahvamaja juhataja on Anu Nõmm.
Raha kvantiteediteooria
Raha kvantiteediteooria (ingl quantity theory of money) väidab, et raha hinna määrab suhe, mis tekib turul oleva raha koguse suhtest turul olevatesse toodetesse. Kuna raha on vaid vahetuse teostamise instrument, siis rahal endal ei ole mingit väärtust. Seega raha ei himustata mitte tema enda pärast, vaid selle pärast, et sellega saab osta kaupu, teenuseid ja mõjuvõimu teiste inimeste üle.
Ajalugu
Mikołaj Kopernik (1473–1543), preisi matemaatik, astronoom, arst ja kanoonik sõnastas raha väärtuse ja kaupade koguse seose 1517. aastal.
Martín de Azpilcueta (1491–1586), baski päritolu hispaania kanoonik, teoloog ja majandusteadlane, Salamanca kooli doktor Navarrus sõnastas iseseisvalt raha kvantiteediteooria 1556. aastal.
Michiko Matsuda
Michiko Matsuda (jaapani keeles 松田 理子 Matsuda Michiko; sündinud 26. oktoobril 1966) on Jaapani endine jalgpallur, poolkaitsja.
Raha kvantiteediteooria
Ajalugu
Jean Bodin (1530–1596), prantsuse õigus- ja poliitikafilosoof, majandusteadlane analüüsis oma 1568. avaldatud töös hispaanlaste poolt Ladina-Ameerikast sisse toodud väärismetallide koguse mõju kaupade hindadele Hispaanias.
Veski tänav (Paide)
Veski tänav on tänav Paides.
Raha kvantiteediteooria
Ajalugu
John Locke (1632–1704), inglise filosoof, tunnetusteooria ja materialistliku maailmavaate propageerija tõi oma töödes välja raha väärtuse ja kaupade koguväärtuse seose.
David Hume (1711–1776), šoti filosoof, majandusteadlane ja ajaloolane märkis oma töödes seost, mis ilmnes kui Uuest Maailmast sisse toodud hiiglaslikud kulla ja hõbeda kogused suurendasid nende pakkumist turul ja põhjustasid sellega nende suhtelise väärtuse, s.t ostujõu vähenemise.
Henry Thorton (1760–1815), inglise majandustegelane, pankur, filantroop, parlamendi liige koges Hume poolt märgitud seost ning arendas oma töödes edasi raha kvantiteediteooria käsitlust. Pärast 1793. aasta rahanduskriisi sõnastas ta keskpanga idee. Teoses „Nature and Effects of the Paper Credit of Great Britain“ sõnastas ta kontseptsiooni, mille järgi fiat-raha emiteeriv keskpank suudab raamatupidamislikku arvestust pidades kontrollida turu üldist hinnataset ning seeläbi juhtida riigi majanduse arengut.
John Stuart Mill (1806–1873), inglise filosoof, poliitökonomist ja parlamendiliige, klassikalise liberalismi edendaja arendas oma töödes edasi Humi esitatud kontseptsiooni.
Karl Marx (1818–1883), saksa filosoof, majandusteadlane, ajaloolane, sotsioloog ja poliitteoreetik, kritiseeris raha kvantiteediteooriat ning sõnastas oma tööjõu väärtusteooria. See väitis, et raha tuleb emiteerida lähtudes tööjõu ja sellega kaasnevatest sotsiaalsetest kuludest ning ringluses oleva raha kogus sõltub kaupade kogusest, toormehindadest ja raharingluse kiirusest. Marx ei eitanud seejuures raha kvantiteediteooria kehtivust üldse, vaid leidis et määravaks elemendiks on kauba kogus ja selle hind ning raha väärtus sõltub nendest.
Alfred de Foville (1842–1913), prantsuse majandusteadlane ja statistik, uuris rikkuse jagunemist ja kinnisvarahindade arengut Prantsusmaal ning tõestas nendest lähtudes raha kvantiteediteooria pikapidavust.
Johan Gustaf Knut Wicksell (1851–1926), rootsi majandusteadlane väitis, et turu tasakaalustamatus viib endogeenselt rahanõudluse suurenemiseni, mis omakorda põhjustab rahapakkumise suurendamine pankade poolt. Valemi M x V = P x Y, kus
Selles võrrandis põhjustab M kasv omakorda P kasvu ja need üheskoos inflatsiooni ehk raha väärtuse vähenemise.
Irving Fisher (1867–1947), ameerika majandusteadlane, statistik ja ühiskonna reformaator, sõnastas valemi: M x V = P x T, milles
Seda valemiga saab mõõta raha ringluse kiirust, kuid selle eelduseks on, et raha ringluskiirus (V) on püsiv, kuna keskpank saab reguleerida liikvel oleva raha kogust (M), kuid ei suuda mõjutada ärutegevuse kogumahtu (T). Sel juhul määrab toodete üldise hinnataseme käibel oleva raha kogus. Põhjuslikkus (kausaliteet) kulgeb selle teooria järgi vasakult paremale.
Ludwig von Mises (1881–1973), austria-ameerika majandusteadlane, ajaloolane, loogik ja sotsiaalteadlane uuris plaanimajandust ja raha rolli selles. Oma töödes leidis ta, et kuigi üldjoontes kirjeldab raha kvantiteediteooria õieti reaalsuses toimivaid protsesse, siis see keskendub liigselt raha pakkumisele ja ei selgita piisavalt raha nõudlusega seonduvat ja sellest tulenevat raha väärtuse muutumise mehhanismi.
John Maynard Keynes (1883–1946), inglise majandusteadlane leidis samuti, et raha kvantiteediteooria on valesti esitatud või tõlgendatud. Tema arvates määrab raha väärtuse selle ostujõud või kogunõudlus. Ta märkis, et tarbijate käes oleva raha ostujõud sõltub selle omanike soovide ja vajaduste kogumahust ja ei millestki muust. Keynes pakkus omalt poolt välja võrrandi, milles kogutulu võrdub müügist saadava kogu­tuluga, s.t kulutuste kogusummaga: Y = C + I + G + X, kus
Friedrich August von Hayek (1899–1922), austria-briti majandusteadlane ja filosoof kaitses oma 1976. aastal ilmunud teoses „Denationalisation of Money: The Argument Refined“ erasektori poolt emiteeritavat alternatiivraha. Sellele järgnenud analüüsis leidis ta, et raha kvantiteediteooria annab küll ligilähedaselt tõese tulemi, kui kasutusel on vaid üks valuuta, kuid kui samal territooriumil kasutatakse samaaegselt mitut valuutat, siis on see teooria „täiesti kasutu“.
Veski tänav (Paide)
Tänav saab alguse Tallinna tänavalt ja kulgeb itta Paide Vallimäe põhjaküljel.
Esimene Austraalia Imperiaalvägi
Gallipolist liigutati Austraalia Imperiaalvägi Egiptusesse, viie jalaväediviisi suurune vägi osales märtsis 1916 Läänerindel lahingutes Prantsusmaal ja Belgias. Aastal 1917 moodustati Suurbritannias ka kuues jalaväediviis, kuid kuna viis esimest olid Läänerindel kandnud raskeid kaotusi, kasutati kuuenda diviisi sõdureid vanemate diviiside täiendamiseks. Ratsabrigaadid püsisid sellel ajal Lähis-Idas, kus nad võitlesid türklastega.
Kuigi Austraalia Imperiaalvägi koosnes vabatahtlikest, oli see sõja lõpuks saanud hea maine kui treenitud ja efektiivne väeosa, mis mängis liitlasvägede võidus suurt rolli. Hea maine hinnaks olid rasked kaotused, paljud AIF-i võitlejad hukkusid lahingutes. Austraalia Imperiaalväe koosseisu kuulus ka Austraalia Lennukorpus (AFC), mis koosnes neljast lahingeskadrillist ja neljast treeningeskadrillist, mis osalesid sõjas Läänerindel ja Lähis-Idas. Pärast esimest maailmasõda moodustati AFC-st Austraalia Kuninglik Õhuvägi, AIF lahkformeeriti aastaks 1921. Esimese maailmasõja ajal tunti üksust Austraalia Imperiaalväe nime all, tänapäeval nimetatakse seda tihti Esimeseks Austraalia Imperiaalväeks, et eristada teises maailmasõjas osalenud Teisest Austraalia Imperiaalväest.
Kruusaaugu järv
Kruusaaugu järv on tehisjärv Sakala kõrgustiku põhjaosas, Viljandi maakonnas Põhja-Sakala vallas Kobruvere külas.
Järve pindala on 4,3 ha, kõrgus merepinnast 80 m ja selles asub üks saar pindalaga 0,03 ha. Järv kuulub Lääne-Eesti vesikonda ja Pärnu alamvesikonda. Järv pole avalik ega avalikult kasutatav veekogu.
Jõõlaanõ
Jõõlaanõ oli küla Põlvamaal. Küla jääb tänapäeval Säkna küla alale. Kihelkondlikult kuulus küla Põlva kihelkonda. Küla kaotati 1990. aastatel.
Trey Hardee
James Edward Hardee (sündinud 7. veebruaril 1984 Alabama osariigis Birminghamis) on endine USA kümnevõistleja.
2009. aasta kergejõustiku maailmameistrivõistlustel Berliinis tuli Hardee kümnevõistluses maailmameistriks. 2010. aasta sisemaailmameistrivõistlustel Dohas võitis ta seitsmevõistluses hõbemedali. 2011. aasta MM-il Daegus tuli ta teist korda kümnevõistluse maailmameistriks. 2012. aasta suveolümpiamängudel Londonis võitis ta Ashton Eatoni järel hõbemedali.
USA meistriks tuli Hardee kümnevõistluses aastatel 2009, 2014, 2015 ja 2017.
Wilhelm Schmalz
Wilhelm Schmalz (1. märts 1901 Landsberg – 15. märts 1983 Weilmünster, Hessen) oli Saksamaa sõjaväelane. Ta oli 30. jaanuarist 1945 kindralleitnant.
23. detsembril 1943 anti talle Raudristi Rüütlirist tammelehtedega.
Norra kuninglik õhuvägi
Norra kuningli õhuvägi (norra: Luftforsvaret) on Norra kaitseväe koosseisu kuuluv lennuvägi. Norra kuninglik õhuvägi said eraldi väeliigiks 10. novembril 1944.
Norra õhuväes teenib umbes 3600 inimest ja lennukid paiknevad seitsmes õhuväebaasis.
Ajalugu
Sõjavägi hakkas lennukeid kasutama 1. juunil 1912, kui välismaalt osteti annetustest kogutud rahaga esimene lennuk. Lennuki tõi Norrasse allveelaeva A-1 täitevohvitser Hans Dons. Eraldi lennuväge ei moodustatud ja lennukid kuulusid kas maaväe või mereväe koosseisu.
II maailmasõja eel
left|pisi|Norra Gloster Gladiator 423 1930. aastate lõpus, kui oli selge, et sõda on tulekul, valmistus Norra selleks, ostes välismaalt lennukeid juurde. Tellitavate lennukite hulgas oli 12 Gloster Gladiatorit ja kuus Heinkel He 115 tüüpi lennukit. Märkimisväärsed tellimused esitati USAle, kõigest mõni kuu enne 9. aprilli 1940.
Paljud USAs valminud Curtiss P-36 Hawkid jõudsid enne Natsi-Saksamaa rünnakut Norrasse, aga viimased lennukid suunati invasiooni ajal Suurbritanniasse. Saksamaa rünnaku ajal polnud ükski P-36 lahinguvalmis ja need langesid sakslaste kätte. 19 P-36 müüdi Soomele, kes kasutas neid Jätkusõjas.
Sõjategevus Natsi-Saksamaa vastu
Õhuvägi olid lootusetus vähemuses ja sakslased saavutasid kiirelt Norra õhuruumi üle kontrolli. Kuigi Fornebu lennuvälja üle peetud lahingus, suutsid norrakad sakslaste vastu kaitse üles ehitada ja sakslased kaotasid viis lennukit, lõppes lahing Norra vägedele ikkagi kaotusega. Pärast liitlasvägede lahkumist loobus Norra valitsus vastupanust ja lahkus eksiili. Norra väed alistusid 10. juunil.
Suurbritanniasse põgenenud lennukid ja personal liitusid Suurbritannia õhuväega, et Natsi-Saksamaa vastu edasi sõdida. 331. norra eskadrill võitles Suurbritannia õhulahingu ajal peetud Londoni kaitselahingutes ja oli Lõuna-Inglismaa parimaid õhuväeüksusi. II maailmasõjas langes 355 Norra õhuväelast.
Sõja järel
Suurbritanniast sõja ajal saadud Supermarine Spitfire'id olid Norra kuningliku õhuväe teenistuses 1950. aastateni.
1947. aastal sai Norra oma õhuruumi valvamiseks oma esimesed radarid ja umbes samal ajal astusid õhuväe teenistusse esimesed reaktiivlennukid, milleks olid de Havilland Vampire'id.
1949. aastal sai Norrast NATO asutajaliige ja varsti pärast seda sai Norra USAlt sõjalennukeid. Külma sõja jätkudes hakkasid õhujõud kiiresti arenema ning Norra ja Türgi olid ainsad NATO liikmed, mille õhuvägi valvas piiri NSV Liiduga. Norra õhujõud lendasid iga aasta 500–600 korda NSV Liidu sõjalennukeid tuvastama.
1959. aastast on õhuväe koosseisus ka õhutõrje.
Edasised plaanid
Norra kuninglikul õhuväel on tulevikus mitmed plaanid. Esiteks plaanitakse Lynxi tüüpi helikopterid asendada NH-90 tüüpi kopteritega. Peale selle soovitakse asendada ka vananevad Sea Kingi tüüpi kopterid. Praeguste plaanide järgi asendatakse 2016. aastal F-16 Fighting Falcon lennukid uue F-35 Lightning IIga.
Peale selle leiavad aset järgmised muudatused:
Puhja kirikumõis
Puhja kirikumõis (saksa keeles Kawelecht) oli kirikumõis Puhja kihelkonnas Tartumaal. Nüüdisajal jääb mõis Tartu maakonda Elva valda.
Kodinsk
Kodinsk (vene keeles Кодинск) on linn Venemaal Krasnojarski krais, Kežma rajooni halduskeskus. Kodinsk asub Krasnojarskist ligikaudu 470 km kirdes. Linnast 11 km põhjas Angara jõe ääres paikneb Bogutšanski hüdroelektrijaam.
Asula rajati 1977. aastal seoses Bogutšanski hüdroelektrijaama ehitusega. Lähedalasuva küla järgi sai asula nimeks Kodinskaja Zaimka. 1978. aastal sai asula aleviks ja nimeks Kodinski. Linnaõigused ja praeguse nime sai Kodinsk 1989. aastal.
Sarco
Sarco idee juurutas praktikasse eutanaasia õiguse eest võitlev Philip Nitschke 2017. aastal. Nitschke ütles 2021. aastal, et otsis ja sai õigusnõu seadme seaduslikkuse kohta Šveitsis.
Seadme disain ja tootmine
Sarco on 3D-prinditud masin, mille algsed mõõtmed olid 1000x500x500. Projekteerimistarkvara võimaldab valmistada erineva suurusega seadmeid, vastavalt kliendi mõõtudele. Nitschke on öelnud, et disaini eesmärk on meenutada kosmoselaeva oma, et luua selle kasutajatele tunne reisist "teise maailma".
Guleni vald
pisi|püsti|[[Guleni kirik]] Guleni vald on vald Norras Vestlandi maakonnas Sogne fjordi suudme lõunakaldal.
Sarco
Seadme disain ja tootmine
Seadme ülemine, kapsli osa on mõeldud ühtlasi kirstuna kasutamiseks, kuna seda saab aluselt eemaldada ja kasutada surnu matmiseks, ilma et oleks vaja surnukeha seest välja võtta.
Guleni vald
Gulen piirneb läänes Põhjamerega, põhjas Sogne fjordiga, idas Høyangeri vallaga ja lõunas Fensfjordeniga, mis moodustab piiri Masfjordeni vallaga.
Sarco
Protsessi kirjeldus
Sarco kapsel tagab selle sees hapniku taseme kiire languse, säilitades samal ajal madala süsinikdioksiidi taseme, mille kasv põhjustab inimeses instinktiivselt paanikahoo. Kõrge süsinikdioksiidi kontsentratsioon veres tekitab hüperkapniliseks häirereaktsiooniks, mis ilmneb lämbumistundes – see tekitab automaatselt paanikahoo ja käivitab organismi alateadlikult toimiva ellujäämisvõitluse.
Guleni vald
Valla pindala on 597,16 km².
Sarco
Protsessi kirjeldus
Seadme käivitamisel hakkab selle sees lisanduma inertgaasi lämmastiku hulk ning väheneb hapniku sisaldus õhus, millest johtuvalt inimene tunneb kerget peapööritust, kaotab hapnikupuuduse tõttu teadvuse ning organismis lõpevad selle elutegevust üleval hoidvad protsessid.
Guleni vald
Valla halduskeskus on Eivindvik. Teised suuremad asulad on Byrknes, Brekke, Eidsbotn ja Dalsøyra.
Sarco
Protsessi kirjeldus
Kui protseduur on alanud, kuid selle kasutaja mõtleb ümber, siis saab ta protsessi peatada, vajutades lihtsalt nuppu "Stopp".
Philip Nitschke jõudis sellise lahenduseni seetõttu, et seni kasutasid paljud suitsiidiks enesetapukotti, mida ta nimetas "kilekoti faktoriks". Kuna see tekitas paljude jaoks klaustrofoobia ning on olemuslikult ebaesteetiline ning püüdiski ta leiutada humaansemat vahendit soovitava eesmärgi saavutamiseks.
Guleni vald
Guleni asjaajamiskeel on uusnorra keel.
2019. aastani kuulus vald Sogn og Fjordane maakonda.
Sarco
Kasutusõiguse võimaldamine
Juurdepääsu Sarcole kontrollitakse vaimset seisundit  hindava veebipõhise testiga. Kui taotlejad saab testi läbimisel nõutava hinnangu, saab ta juurdepääsukoodi Sarco seadmele, mis töötab 24 tundi.
Guleni vald
Loodus
Guleni piiridesse jääb umbes 1500 saart, laidu ja skääri. Suuremad saared on Sandøya, Hisarøya, Byrknesøya, Mjømna ja Hille saar.
Sarco
Vastukajad
Mitchell Hamline'i õiguskooli bioeetik Thaddeus Pope ütles, et arutelu Sarco üle võib anda tulemuseks uue viisi, kuidas seadusandjad läheneda kasutusea lõpetamise võimalustele. Ta leidis koguni, et "see võib olla suurem või olulisem kui tegelik Sarco ise. " ja et dr Nitschke "illustreeris meditsiinilise mudeli piiranguid ja sundis meid mõtlema."
Kriitikud on seadet kirjeldanud kui "ülistatud gaasikambrit" ja teised on väljendanud muret, et see muudab enesetapu glamuurseks ja võib põhjustada „enesetapunakkuse", mis kutsub esile täiendavaid surmajuhtumeid.
Guleni vald
Loodus
Valla alal on viis suuremat fjordi: Sogne fjordi haru Risnefjorden ning Gulafjorden, mis haruneb Nordgulfjordeniks, Austgulfjordeniks ja Eidsfjordeniks.
Dingevatnet on sügavuselt Norra 18. järv.
Valla idaossa jääb osa Stølsheimeni mägedest. Kõrgeim mägi on 878 meetri kõrgune Svadfjell Masfjordeni piiri lähedal.
Valla mullad on toitainetevaesed. Suure osa vallast katavad nõmmed, mis on sageli kaetud kanarbikuga. Õitsemise ajal on nõmmed kanarbikuõite karva punased ja see on Guleni vallale iseloomulik.
Sademete hulk on Guleni vallas väga suur. Seetõttu kasvab vallas rikkalikult samblaid ja samblikke.
Rahvastik
Elanike arv 1. aprillil 2010 oli 2294.
Kuni 1961. aastani on kirjas ka Losna saare elanikud. Saar läks 1964 Solundi valla koosseisu. Tollal elas seal 40 inimest.
Majandus
Gulen on traditsiooniliselt olnud põllumajandus- ja kalanduspiirkond.
Valla tööstuse arengule andis tõuke naftatööstuse rajamine veidi lõuna pool asuvas Mongstadis.
Poliitika
Guleni valla nõukogus on 21 saadikut, kes valitakse 4 aastaks. Aastail 2007–11 kuulus nõukogus 6 kohta Keskparteile, 5 kohta Kristlikule Rahvaparteile, 4 kohta Høyrele, 3 kohta Venstrele ja 3 kohta Norra Töölisparteile. Vallavanem oli Kristlikust Rahvaparteist pärit Trude Brosvik.
Transport
Gulenit läbib piki Norra lõunaosa läänerannikut paiknev Euroopa maantee E39 ning maakondliku tähtsusega maantee Fylkesvei 57.
Laevad sõidavad kolmel liinil: Leirvåg-Sløvåg-Skipavik, Rutledal-Ryskjedalsvika-Krakhella-Losna ja Oppedal-Lavik.
1801–06 ehitati Bergenist Trondheimi minev ajalooline postitee, mis läbib Guleni valda. Postitee ületab mitu kaunist kivisilda.
pisi|Gulatingi mälestusmärk
Vaatamisväärsused
Gulenis asub umbes tuhat aastat tagasi koos käinud tingi Gulatingi mälestusmärk. Selleks on skulptori Bård Breiviki skulptuuripark, mis avati 2005. aasta augustis. Ühtlasi kasutatakse seda skulptuuriparki vabas õhus toimuvateks tantsu- ja muusikaetendusteks sealse kauni looduse tõttu.
Guleni kirik asub Eivindvikis.
Byrknesøyal asub Guleni kalandusmuuseum.
Aastatel 1899–1975 tegutsenud Sellevågi puukingavabrikus on muuseum. Vabriku tööks kasutati Sollevågi järve vett. Vabrikuhoones on töövahendid endiselt alles ja tellimisel korraldatakse seal giidiga ekskursioone.
Skjerjehamnis asub Knut Steeni loodud kuningas Olav V kuju.
¡Hola!
Ajakirja ¡Hola! esiknumber ilmus 8. septembril 1944. aastal Barcelonas. Hiljem kolis ajakirja toimetus Madridi.
¡Hola! on populaarne üle maailma ning paljudes riikides toimetatakse ja antakse välja selle kohalikke versioone.
Ajalugu
1962. aastal viidi ajakirja peakorter Barcelonast üle Madridi.
Ajakirja olemust on omanikud kirjeldanud fraasidega la espuma de la vida ('elu vaht') või las burbujas que suben de la copa de champán ('šampanjaklaasist tõusvad mullid').
Üheks ajakirja ¡Hola! kaudseks eesmärgiks sai perekonnaväärtuste edasi andmine. Aastate jooksul on lugusid kirjutatud näiteks Hispaania kuninglikust perekonnast ja nende tegemistest. Üks hetk avastati, et kuulsatest Hollywoodi näitlejatest kirjutamine on majanduslikult väga kasulik. Tuntud inimesi käsitletakse ajakirjas positiivsest küljest ning moel, mis jätab lugejale neist meeldiva mulje.
Väljaanded
Ajakirja ¡Hola! ja selle teisi kohalikke versioone antakse välja üle maailma, näiteks Brasiilias, Bulgaarias, Kanadas, Tšiilis, Kreekas, Indoneesias, Mehhikos, Peruus, Filipiinidel, Puerto Ricos, Venemaal, Tais, Suurbritannias, Venezuelas. Kokku on võimalik ajakirju lugeda 11 keeles.
¡Hola! ajakiri kasvab jätkuvalt. 2016. aastal hakati ajakirja välja andma Ameerika Ühendriikides, lisaks avati sealsetele lugejatele ¡Hola! veebisait.
Ajakirja anti lühikest aega välja Eestiski. Nime all Hello! ilmus 3. novembril 2014 väljaande esimene number. Hello! peatoimetaja oli Heli Klandorf. Ajakirja tiraaž oli 30 000 eksemplari ja see oli suunatud 20–55-aastastele lugejatele. Kuid ajakiri ei olnud piisavalt kasumlik, et jätkata selle väljaandmist, ning vähese lugejate arvu tõttu jäi Eestis viimaseks 29. juunil 2015 ilmunud number. Ühtekokku ilmus 35 numbrit.
Tiraaž
¡Hola! ajakirja esimest numbrit 1944. aasta septembris müüdi algusnädalal kokku 4000 eksemplari.
Ajakirja tiraaž 1993. aastal oli 654 836 eksemplari, mis asetas ajakirja läbimüügilt teisele kohale Hispaanias. 1997. aastal oli ajakiri populaarsuselt Hispaanias kolmandal kohal, tiraaž 627 514 eksemplari. 2005. aastal oli ¡Hola! tiraaž 553 042 eksemplari, 2008. aastal 537 270 eksemplari.
Ajakirja tiraaž koos sõsarväljaannetega on üle miljoni eksemplari nädalas.
Kaapsuu
Kaapsuu oli küla Võrumaal. Küla jääb tänapäeval Lilli-Anne küla alale. Kihelkondlikult kuulus küla Urvaste kihelkonda. Küla kaotati 1990. aastatel.
Taksofon
pisi|[[Tallinna taksofonid (2002)]] Taksofon ehk telefoniautomaat on telefoniaparaat, millega saab helistada, kui sellesse lastakse sisse münt või sisestatakse kõne eest tasumist võimaldav telefonikaart (kõnekaart).
Eestis oli 21. sajandi vahetusel telefoniautomaate kuni 3600 ning neid haldas Eesti Telefon (hilisema nimega Elion). Mobiiltelefonide laialdase levikuga kaasnes taksofonide vähene kasutamine, ning taksofoniteenus lõpetati Eestis detsembris 2010. Veel ühe põhjusena väideti olevat eurole üleminek 2011. aasta algusest, sest taksofonide ümberseadmine ja uute kaartide valmistamine oli ebarentaabel.
Viimane taksofon Eestis monteeriti maha Tartu Ülikooli Kliinikumi Stomatoloogiakliiniku seinalt 8. veebruaril 2011.
Meetmed
Meetmed (ainsuses meede; inglise measures, steps) on abinõud, mida rakendatakse ehk võetakse tarvitusele mingi soovitud tulemuse saavutamiseks või soovimatu ärahoidmiseks. Omavahel seotud meetmete kogumit nimetatakse meetmestikuks.
Hilja Kulles
Hilja Kulles (29. jaanuar 1921 Tallinn – 4. aprill 2013) oli eesti moe-, vaiba- ja tekstiilikunstnik ning kunsti pedagoog.
Ta õppis Raua tänava algkoolis, hiljem lõpetas Tallinna linna I tütarlaste keskkooli ja 1940. aastal naiskutsekooli rõivaõmblusosakonna.
Ta töötas aastatel 1941–1945 Tallinna Töölisteatris õmblustöökoja juhatajana. 1944. aastal asus õppima Tallinna Riiklikus Tarbekunsti Instituudis, mille lõpetas 1950. aastal kunstilise kostüümi erialal.